text: [{"text_idx": "#000004", "text": "Pinaagi sa radio, telebisyon ug mga pamantalaan mahatud ang mga balita, impormasyon, kasayuran ug mopadayag og mga opinyon ingon man pagpanaway sa mga kahiwiang binuhatan sa mga opisyales sa gobiyerno o mga impluwensiyadong mga tawo."}, {"text_idx": "#000005", "text": "Ang mga tawong nangaylap ug naghimo aning maong mga impormasyon o balita mga reporters, kolumnista, komentarista nga duna taas kasinatian sa industriya. Inampingan ang dungog ug ilang pangalan apil na usab ang imahe sa media outfit diin sila nagalagad."}, {"text_idx": "#000006", "text": "Pipila kanila ang gipatay ug dunay gipangkasohan sa mga tawong ilang gibirahan sa ilang mga artikulo. Kabahin kini sa risgo sa trabaho sa usa ka mediaman."}, {"text_idx": "#000009", "text": "Apan apil sa gisabwag mga fake news, misinformation, disinformation ug tungod sa negatibong epekto ug pagtan-aw, pun-an pa ang pagkatapolan sa mga tawo pag-research o walay load ika-research aron maberipika ang balita kun tinuod ba, hasta ang lehitimo ug kredibleng balita sa mainstream media ingnon pud nga fake news kay wala mauyon sa kung unsa ilang gusto."}, {"text_idx": "#000010", "text": "Gigamit sab ang social media sa mga influencers, political influencers, tigpakatap og fake news ug dunay uban mangingilad, ekstorsiyonista, ug daghan pang uban apan sila nagpakaaron-ingnong sakop sa media."}, {"text_idx": "#000011", "text": "Ang pangutana, makonsiderar ba sab silang mga mediamen bisan wala silay media company nga gialagaran? Lahi man gud ang tratamento kun taga media ang nagbalita o nangomentaryo kun itandi sa mga tighatud og fake news, misinformation, disinformation o tsismis."}, {"text_idx": "#000012", "text": "Maayo tingaling klaruhon ang kalainan sa \u201cpress freedom\u201d o \u201cfreedom of the press\u201d sa \u201cfreedom of expression\u201d nga para sa tanan."}]